1976D0687 — DA — 20.04.1978 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 30. juni 1976

om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

(Den tyske tekst er den eneste autentiske)

(76/687/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved Rådets direktiv 73/438/EØF af 11. december 1973 ( 2 ), særlig artikel 15, stk. 2, 3 og 7,

under henvisning til den af Forbundsrepublikken Tyskland indgivne anmodning, og

ud fra følgende betragtninger:

I overensstemmelse med bestemmelserne i artikel 15, stk. 1, artikel 16 og artikel 17 i ovennævnte direktiv underkastes frø eller plantemateriale af sorter af landbrugsplantearter, der har været officielt godkendt før 1. januar 1974 i mindst én medlemsstat, og som også opfylder betingelserne i det omtalte direktiv fra 31. december 1975, ikke længere handelsrestriktioner med hensyn til sorten i Fællesskabet;

artikel 15, stk. 2, i nævnte direktiv fastsætter imidlertid, at en medlemsstat efter anmodning kan bemyndiges til at forbyde handelen med formeringsmateriale af visse sorter;

Forbundsrepublikken Tyskland har anmodet om en sådan bemyndigelse, som omfatter et vist antal sorter af forskellige arter;

ved beslutning af 30. december 1975 ( 3 ) forlængede Kommissionen for de fleste af disse sorter den i artikel 15, stk. 1, i nævnte direktiv nævnte frist for Forbundsrepublikken Tyskland fra den 31. december 1975 til den 30. juni 1976;

den har i mellemtiden sluttet gennemgangen af den tyske anmodning vedrørende disse sorter;

sorten Kawegigamono (sukkerroer) havde i Forbundsrepublikken Tyskland ikke været underkastet officielle dyrkningsundersøgelser med henblik på den tyske anmodning;

den nævnte sort har i Forbundsrepublikken Tyskland været genstand for en anmodning om officiel godkendelse, for så vidt som dens frø skal afsættes i en anden stat (artikel 4, stk. 2, litra b) i nævnte direktiv); af den grund er det ikke påstået i anmodningen, at denne sort besidder en tilfredsstillende dyrknings- eller brugsværdi for Forbundsrepublikken Tyskland; derfor kan denne sort betragtes, som om den i Forbundsrepublikken Tyskland med sine kvaliteter som helhed hvad angår dyrknings- eller brugsværdi ikke svarer til de resultater, der kan opnås for en anden tilsvarende sort, som er godkendt dér (artikel 15, stk. 3, litra c), første tilfælde, i nævnte direktiv);

de andre sorter, der er anført i denne beslutning, havde i Forbundsrepublikken Tyskland været underkastet officielle dyrkningsundersøgelser; resultaterne af disse undersøgelser havde i Forbundsrepublikken Tyskland ført til den konstatering, at de dér ikke er selvstændige eller tilstrækkeligt ensartede, eller at de der besidder en dyrknings- eller brugsværdi, der er lavere end andre tilsvarende sorter, der er godkendt i Forbundsrepublikken Tyskland;

for så vidt angår sorterne Trifolium (engsvingel), Aberystwyth S 151, Cotswold Single Cut og Essex Single Cut (rødkløver), har de andre medlemsstater accepteret disse resultater; det kan følgelig konstateres, at disse sorter i Forbundsrepublikken Tyskland med samtlige deres kvaliteter for så vidt angår dyrknings- eller brugsværdi ikke svarer til de resultater, der kan opnås for en anden tilsvarende sort, der er godkendt dér (artikel 15, stk. 3, litra c), første tilfælde, i nævnte direktiv);

for så vidt angår sorten Famosa (rød svingel), kan det på grundlag af materialet vedrørende undersøgelsesresultaterne konstateres, at den i forbundsrepublikken Tyskland, under hensyntagen til de nationale regler, der fastlægger godkendelse af sorterne i Forbundsrepublikken Tyskland, og som anvendes inden for rammerne af de ikraftværende fællesskabsbestemmelser, ikke er selvstændig i forhold til andre sorter, der dér er godkendt (artikel 15, stk. 3, litra a) i nævnte direktiv);

for så vidt angår sorterne Taca Trifolium (rød svingel), Talbot (engelsk rajgræs), Soma Hunsballe (engelsk rapgræs), Bastion, Drabant, Holme, Maris Beacon, Maris Nimrod (blød hvede) kan det på grundlag af materialet vedrørende undersøgelsesresultaterne konstateres, at de i Forbundsrepublikken Tyskland under hensyntagen til de nationale regler, der fastlægger godkendelse af sorterne i Forbundsrepublikken Tyskland, og som anvendes inden for rammerne af de ikraftværende fællesskabsbestemmelser ikke er tilstrækkeligt ensartede, for så vidt angår visse karakteristika (artikel 15, stk. 3, litra a), i nævnte direktiv);

for så vidt angår de andre sorter, der er anført i denne beslutning, kan det på grundlag af materialet vedrørende undersøgelsesresultaterne konstateres, at de i Forbundsrepublikken Tyskland med samtlige deres kvaliteter for så vidt angår dyrknings- eller brugsværdi ikke svarer til de resultater, der kan opnås for en tilsvarende anden sort, der dér er godkendt (artikel 15, stk. 3, litra c), første tilfælde, i nævnte direktiv);

Forbundsrepublikken Tysklands anmodning bør følgelig imødekommes for så vidt angår samtlige disse sorter; der bør i øvrigt tages hensyn til det forhold, at en del af disse sorter er officielt godkendt i Forbundsrepublikken Tyskland, for så vidt som deres frø skal afsættes i et andet land;

for sorten Mascot (blød hvede) har Forbundsrepublikken Tyskland af grunde, for hvilke den ikke er fuldt ud ansvarlig, ikke været i stand til at bevise berettigelsen af sin anmodning;

den i artikel 15, stk. 1, i nævnte direktiv fastsatte frist bør derfor forlænges med en passende periode for Forbundsrepublikken Tysklands vedkommende, således at den kan forberede de nødvendige elementer for denne sort (artikel 15, stk. 7, i nævnte direktiv);

andre sorter er ikke længere omfattet af den tyske anmodning;

de i denne beslutning fastsatte foranstaltninger er i overensstemmelse med udtalelse fra Den stående Komité for frø og plantemateriale, henhørende under Landbrug, Havebrug og Skovbrug —

VEDTAGET FØLGENDE BESLUTNING: